Mamen Etxaniz

Mamen Etxaniz (Azpeitia, Gipuzkoa, 1961) eskiatzailea eta abenturazalea da.  

 Bizitza 
Txikitatik bizikleta, eskia eta mendizaletasuna praktikatu ditu. Euskal Herrian kirol tradizio handia izateak eta aita (Patxi Etxaniz) garai hartan bizikletaz Gipuzkoa osoan ibiltzeak imitatzera eta eta bi gurpilen gainean alde guztietara ihes egitera bultzatu zuen. Asteburuetan neguan Seat 600 familiarrean joaten ziren Aralar mendira iraupen-eskia egitera. Neba bat zuen Frantzian eta eskiak neurrira egiten zizkien.  

Jakan (Huesca) du etxea eta Gipuzkoara itzultzen denean, itsasoaren ondoan egotea gustatzen zaio.   

 Ibilbidea 
Bergarako Colombus kooperatiban egin zuen lan, 2017an aurre-erretiroa hartu zuen eta hori ospatzeko Ameriketako Estatu Batuetako (AEB) autobide-sareko Route 66 autobidean ibili zen pedalei eragiten, Chicagotik Santa Monicaraino, Kalifornian. 3450 kilometro izan ziren 35 egunetan.   

AEBko bidaia horren ostean, etengabe ibili da espedizioak egiten. Hainbat sartu-irten egin ditu Laponian barrena. Bizikletaz etorri zen Greziatik Azpeitira 2018ko udan, hurrengo urtean Himalaia mendilerroaren zabalera osoan ibili zen Nepalgo aldean. Oinez egin du Transpirenaikoa 2020ko udan. Irlandan, Bolivian, Argentinan, Espainiako itzulian, Marokoko Atlasean eta Frantzian ere ibili da. Zeharbideko eskian Hokkaido uharteko (Japonia) mendietan ibili da, Norvegiako Zirkulu polar artikoaren gainetik, eta pulkan bidaiatu du Finlandiako Laponian. Gainera, Pirinioetan edo Teruelgo Mendi Hutsetan ibilaldi txikiak egiten ditu.

 Abentura hautatuak 
 2009an bizikletaz eta oinez egin zuen 40 egunez Adiskidetasunaren Ibilbidea, Lhasa eta Katmandu lotzen dituena, eta, gainera, Everesteko kanpamentu nagusian egon zen.
 2017an Ameriketako Estatu Batuetako autobide-sareko Route 66 autobidean ibili zen pedalei eragiten, Chicagotik Santa Monicaraino, Kalifornian. 3450 kilometro izan ziren 35 egunetan. 
 2017an Japoniara joan zen eskiatzera bertako Hokkaido uhartera, Japoniako artxipelagoaren iparraldera. Siberiatik heltzen diren haizeek, bertako hezetasunarekin batera, elurte masibo eta amaigabeak eragiten dituzte neguan." Benetan zaila da horrelako elur-paketeak imajinatzea, geure begiekin ikusi ezik".
 2019an hiru hilabetez ibili zen Nepalgo Himalaian.
 2020an Transperenaika edo Pirinioetan zeharreko proiektuari ekin zion. Cadaquésen GR11 heldu zion eta ....Ripollés eskualdeko SetCases herrira heldu zen Ter ibaiaren burura eta handik etxera.

 Erreferentziak 

 Kanpo estekak 

 Bideoa: Mamen Etxaniz, mendizalea eta abenturazalea, gaur ''Helmuga'' saioan. ETB 1. 2023.03.28

Kategoria:Azpeitiarrak
Kategoria:Euskal Herriko eskiatzaileak
Kategoria:Emakume eskiatzaileak
Kategoria:Abenturazaleak
Kategoria:Emakume abenturazaleak